
              Nr.24/54


RAPORT 
asupra propunerii legislative pentru modificarea şi completarea Legii nr.45/2009 
privind organizarea şi funcţionarea Academiei de Ştiinţe Agricole şi Silvice 

„Gheorghe Ionescu-Şişeşti” şi a sistemului de cercetare-dezvoltare 

din domeniile agriculturii, silviculturii şi industriei alimentare  

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă pentru modificarea şi completarea Legii nr.45/2009 privind organizarea şi funcţionarea Academiei de Ştiinţe Agricole şi Silvice „Gheorghe Ionescu-Şişeşti” şi a sistemului de cercetare-dezvoltare din domeniile agriculturii, silviculturii şi industriei alimentare,  transmisă cu adresa  nr.Pl. x 11 din 1 februarie 2012 şi înregistrată sub nr.24/20/03.02.2012. 

La întocmirea raportului, Comisia a avut în vedere avizul favorabil al Consiliului Legislativ, punctul de vedere negativ al Guvernului, avizul favorabil al Comisiei juridice, de disciplină şi imunităţi şi avizele negative ale Comisiei pentru administraţie publică, amenajarea teritoriului şi echilibru ecologic şi Comisiei pentru învăţământ, ştiinţă, tineret şi sport.
Propunerea legislativă are ca obiect de reglementare modificarea şi completarea Legii nr.45/2009 privind organizarea şi funcţionarea Academiei de Ştiinţe Agricole şi Silvice „Gheorghe Ionescu-Şişeşti” şi a sistemului de cercetare-dezvoltare din domeniile agriculturii, silviculturii şi industriei alimentare, cu modificările şi completările ulterioare, în sensul completării anexei nr.3 cu o nouă poziţie, cuprinzând Staţiunea de Cercetare şi producţie Pomicolă Buzău cu o suprafaţă de 220,73 hectare, urmând a se abroga nr.crt.11 din anexa nr.6.
Propunerea legislativă pentru modificarea şi completarea Legii nr.45/2009 privind organizarea şi funcţionarea Academiei de Ştiinţe Agricole şi Silvice „Gheorghe Ionescu-Şişeşti” şi a sistemului de cercetare-dezvoltare din domeniile agriculturii, silviculturii şi industriei alimentare face parte din categoria legilor organice, potrivit prevederilor art.73 din Constituţia României, republicată.

La dezbaterea propunerii legislative sus menţionată a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Octavian Bumbu, secretar de stat în cadrul Ministerului Agriculturii şi Dezvoltării Rurale. 
La lucrările comisiei au fost prezenţi 16 de deputaţi, din totalul de 28 de deputaţi, membri ai comisiei.

Propunerea legislativă a fost respinsă în unanimitate, în şedinţa din 29 februarie 2012, din următorul considerent: 
· În anexa nr.6 din Legea nr.45/2009 se prevede că suprafaţa de teren de 220,73 ha trece în domeniul privat al statului la dispoziţia comisiilor locale de fond funciar
Propunerea legislativă a fost respinsă de Senat în şedinţa din 21 decembrie 2011.
Propunerea legislativă sus menţionată, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, cu modificările ulterioare, este de competenţa decizională a Camerei Deputaţilor.
          PREŞEDINTE,
             



     SECRETAR,

      Conf.univ.dr.ing Adrian RĂDULESCU
                                       Marian AVRAM
Consilier , Gheorghe Adrian  Goţa

